Det nye teamet Prodrive F1 skulle egentlig stille til start i 2008, men på grunn av nye regler som kommer i 2009-sesongen som sier at det ikke er lov å kjøpe biler av andre lag, men må designe og lage bilen selv, blir det for dyrt å opprette et nytt team fra grunnen av. Derfor har Prodrive, som driver rally-teamet til Subaru, med teamsjef David Richards bekreftet at de ikke vil opprette et Formel 1-lag. Den 23. november 2007 meddelte Prodrive at de ikke kommer til å konkurrere i Formel 1 i 2008.